เล่นโปเกมอนมันก็ต้องออกจากบ้านไปเดินหาตามสถานที่ต่างๆ กว่าจะเจอตัวใหม่ๆก็ต้องออกจากถนนเส้นเดิมๆ ไปที่ใหม่ๆที่ไม่ค่อยได้ไปบ้าง ว่าแล้วก็เดินเท้าไปถึงเอกมัย เดินไปนานเข้าก็เริ่มรู้สึกหิว ตอนนั้นทุ่มกว่าๆพอดี เห็นร้านบะหมี่ไข่ลุงเฉื่อยเปิด ทุกทีต้องรอคิวนานเพราะคนเยอะมาก แต่ตอนนั้นร้านเพิ่งเปิดเลยไม่ค่อยมีคน ว่าแล้วก็นีบวิ่งเข้าร้านไปโซ้ยบะหมี่เลย
ร้านนี้เส้นเหนียวนุ่มใช้ได้ ไข่ที่ต้มมาก็กึ่งๆไข่ออนเซ็น อร่อยดี
หมูแดงหั่นบางไปนิดนึง เกี๊ยวนี่ออกแป้งเยอะไปหน่อย ถ้าสั่งแห้งจะได้ซีอิ๊วดำมาด้วย ถ้าใครไม่ชอบก็ต้องรีบบอกเขาก่อน อีกอันที่เด็ดก็คือน้ำซุปหมูสับ อร่อยมากกก แต่น้ำซุปหมูคิดเงิน 20 บาท ส่วนบะหมี่เกี๊ยวหมูแดงสองก้อนที่ผมสั่ง 75 บาท รวมอล้วเป็นเงิน 95 บาท อิ่มสบายท้องแล้วก็ไปเดินจับโปเกม่อนต่อ :D
ปล.บริการไม่ค่อยดีเท่าไร แต่ก็อย่าคิดมากร้านห้องแถวธรรมดา